Stairway to Heaven

«Stairway to Heaven» er en rundt åtte minutter lang episk rockeballade av det britiske hardrock-bandet Led Zeppelin, utgitt på albumet Led Zeppelin IV i 1971. Den er skrevet av Jimmy Page og Robert Plant og er blitt bandets «signaturlåt».

Åpningslinjen er «There's a lady who's sure all that glitters is gold/And she's buying a stairway to heaven».Sangtekst, azlyrics.com

Bakgrunn
Gruppen hadde ventet at sangen «Black Dog» ville bli albumets store hit, noe som også stemte til å begynne med, og derfor var det denne som bandet foretrakk å promotere. Ettersom «Stairway to Heaven» ikke ble utgitt på singel, og eneste måte å kjøpe den på var å kjøpe hele albumet, kan dette ha bidratt til at Led Zeppelin IV kom opp i så store salgstall og fortsatt er historiens 9. mest solgte album med 37 millioner solgte album, deriblant 23 millioner i USA. Det ble sendt ut noen singelplater med sangen til radiostasjoner med en forkortet versjon, og de har i dag stor samlerinteresse og verdi blant Led Zeppelins fans.

Selv om Led Zeppelin ikke hadde antatt at «Stairway to Heaven» skulle bli en hit, hadde folk verden over lagt sin elsk på denne sangen. Tross for sangens lengde, har radiostasjoner foretrukket å spille hele denne lange sangen, og den er fortsatt mye spilt i dag.

 Struktur 
Sangen er delt i tre deler: Det velkjente akustiske gitarriffet blir spilt i introen og i de første versene. Deretter begynner en mer elektrisk del ved 2:13, og denne varer frem til soloen. Denne delen av sangen bygger seg opp etter hvert. Del tre starter ved 5:55 med soloen. Sangen går over i heftig hardrock, og ved 6:45, etter soloen, kommer Plant inn med typiske heavy metal-vokaler på det siste verset. Etter siste verset fortsetter musikken i denne stilen frem til 7:45. Dermed stopper musikken, og den siste tekstlinja synges på samme måten som de første versene.

Jimmy Page skrev «Stairway to Heaven» foran peisen i Bron-Yr-Aur gården (som han senere kjøpte). Han skal visstok ha påstått at hånden skrev av seg selv, som om noen andre brukte Page til å skrive sangen. Dette er imidlertid bestridt av Randy Craig Wolfe i gruppen Spirit som hevdet han skrev sangen, noe som han fikk gjennomslag for i et rettsmøte i 2014.Led Zeppelin tapte første runde, nrk.no 21. oktober 2014, besøkt 21. oktober 2014 Teksten er blant annet inspirert av J.R.R. Tolkien. Som et eksempel stammer tekstlinjen «rings of smoke through the trees» fra et av Tolkiens dikt.

 Anerkjennelse 
«Stairway to Heaven» er anerkjent av musikkritikere, musikkblader, radiostasjoner og musikkanaler verden over for å være blant verdens beste rockesanger
TidsskriftLandUtmerkelseÅrPlassRock and Roll Hall of FameUSA"The Rock and Roll Hall of Fame's 500 Songs that Shaped Rock and Roll"1994*Classic RockUK"Ten of the Best Songs Ever!"19991VH1USA"The 100 Greatest Rock Songs of All Time"20003RIAAUS"Songs of the Century"200153Grammy AwardsUSA"Grammy Hall of Fame Award"2003*Rolling StoneUSA"The 500 Greatest Songs of All Time"200331QUK"100 Songs That Changed the World"200347Toby CreswellAustralia"1001 Songs: the Great Songs of All Time"2005*QUK"100 Greatest Songs of All Time"20068Guitar WorldUSA"100 Greatest Guitar Solos"20061Rolling StoneUSA"100 Greatest Guitar Songs of All Time"20088Triple JAustralia"Hottest 100 of All Time"200910
miniatyr|Jimmy Page under fremføring av "Stairway to Heaven"

 Andre artisters innspillinger 
Dette er kun et utvalg:

 1985 - Far Corporation - Division One
 1988 - Stanley Jordan - Flying Home
 1991 - Frank Zappa - The Best Band You Never Heard in Your Life
 1992 - Those Dam Accordions - Vongole Fisarmonica
 1993 - Rolf Harris - Rolf Rules O.K.!
 1994 - Leningrad Cowboys - Happy Together
 1997 - Pat Boone - In a Metal Mood: No More Mr. Nice Guy
 1999 - Great White - Great Zeppelin: A Tribute to Led Zeppelin
 2001 - Gregorian - Master of Chant Chapter II
 2002 - Dolly Parton - Halos & Horns
 2002 - White Skull - The Music Remains the Same: A Tribute to Led Zeppelin
 2005 - Iron Horse - Whole Lotta Bluegrass: A Bluegrass Tribute to Led Zeppelin
 2006 - Rodrigo y Gabriela - Rodrigo y Gabriela
 2007 - Low Strung - Low Strung
 2009 - Mary J. Blige med Travis Barker, Randy Jackson, Steve Vai and Orianthi - Stronger with Each Tear
 2014 - Jenny Oaks Baker - Classic: The Rock Album
 2014 - Heart - Heart & Friends, Home for the Holidays
 2014 - Tarja Turunen og Mike Terrana - Beauty and the Beat
 2019 - Mastodon - Stairway to Nick John (Single)
 2020 - Keem - What I Thought About...

 Referanser 

 Eksterne lenker 
Stairway to Heaven tekst, fakta, tabs, videoer og mp3, på Stairway to Heaven vevstedet.
Stairway to Heaven songfacts

Kategori:Led Zeppelin-sanger
Kategori:Sanger fra 1971